Diari Oficial de la Generalitat Valenciana


Sumari del DOGV 9522, del 30-01-2023 (2023/623)

RESOLUCIÓ de 19 de gener de 2023, de la directora general de Relacions amb Les Corts, de la Presidència de la Generalitat, per la qual es publica l'addenda al conveni entre l'Autoritat de Transport Metropolità de València (ATMV) i Renfe Viajeros Sociedad Mercantil Estatal, SA, per a la utilització de la targeta sense contacte Móbilis o futures evolucions en els serveis de rodalia de València i la venda de títols de coordinació o integració
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9522

Data del DOGV
:   30-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/623


Data del document
:   19-01-2023

Organisme emissor
:   Presidència de la Generalitat

Tipus de document
:   Resolució

RESOLUCIÓ de 19 de gener de 2023, de la directora general de Relacions amb Les Corts, de la Presidència de la Generalitat, per la qual es publica l'addenda al conveni entre l'Autoritat de Transport Metropolità de València (ATMV) i Renfe Viajeros Sociedad Mercantil Estatal, SA, per a la utilització de la targeta sense contacte Móbilis o futures evolucions en els serveis de rodalia de València i la venda de títols de coordinació o integració [2023/623]  
  
  
L'Autoritat de Transport Metropolità de València (ATMV) i Renfe Viajeros Sociedad Mercantil Estatal, SA, han subscrit, prèvia tramitació reglamentària, els dies 13 i 27 de desembre de 2022, la addenda al conveni per a la utilització de la targeta sense contacte Móbilis o futures evolucions en els serveis de rodalia de València i la venda de títols de coordinació o integració, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 18 de gener de 2023 i número 128/2023, és procedent la publicació en el Diari Oficial de la Generalitat Valenciana de l'addenda esmentada, que figura annexa a aquesta resolució.  
  
València, 19 de gener de 2023.- La directora general de Relacions amb Les Corts: Ana Belén Domínguez Cana.  
  
  
ADDENDA AL CONVENI ENTRE L'AUTORITAT DE TRANSPORT METROPOLITÀ DE VALÈNCIA I RENFE VIATGERS SOCIETAT MERCANTIL ESTATAL, SA, PER A LA UTILITZACIÓ DE LA TARGETA SENSE CONTACTE «MÓBILIS» O FUTURES EVOLUCIONS EN ELS SERVEIS DE RODALIA DE VALÈNCIA I LA VENDA DE TÍTOLS DE COORDINACIÓ O INTEGRACIÓ.  
  
Intervenen  
  
D'una part, RENFE Viatgers Societat Mercantil Estatal, SA (d'ara endavant Renfe Viatgers), amb domicili social a Madrid, Avinguda de Pius XII, 110, amb NIF E71163853, constituïda el dia 11 de desembre de 2013, davant el notari de l'Il·lustre Col·legi de Madrid, Sr. José Manuel Senante Romero, sota el número del seu Protocol 3.553, inscrita en el Registre Mercantil de Madrid, tom 31.997, foli 1, secció 8 i full M-575733, representada pel Sr. Isaías Táboas Suárez, president del Consell d'Administració, degudament autoritzat per aquesta Societat, en virtut dels poders atorgats el dia 22 d'octubre de 2019 davant el notari de l'Il·lustre Col·legi de Madrid, Sr. Tomás Pérez Ramos, amb el número 5.447 del seu protocol, inscrits en el Registre Mercantil de Madrid, tom 38.967, foli 7, inscripció 85a i full M-575733.   
  
I, d'una altra part, l'Autoritat de Transport Metropolita de València (d'ara endavant «ATMV»), amb NIF número O-4817480A i seu a València, Plaça de Tetuan 10, CP 46585 València, i en el seu nom i representació l'Honorable Sra. consellera Rebeca Mariola Torró Soler, en virtut del nomenament efectuat pel Decret 14/2022, de 14 de maig, del president de la Generalitat, pel qual es nomena la persona titular de la Conselleria de Política Territorial, Obres Públiques i Mobilitat, en la seua qualitat de presidenta del Consell d'Administració d'ATMV, en exercici de la competència que té atribuïda en virtut del que es disposa en l'article 9.1.a del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València, en relació amb l'article 7.2.a.1r) i 8.1.g) del mateix text.  
  
Les parts intervinents es reconeixen mútuament la capacitat legal necessària per a subscriure la present addenda al conveni signat el 28 de desembre de 2021, previ informe de la persona titular de la Sotssecretaria de la Conselleria de Política Territorial, Obres Públiques i Mobilitat, i aprovació pel Consell en la sessió de 2 de desembre e 2022, i a l'efecte:  
  
Exposen  
  
I. Que amb data 25 d'abril de 2019 les parts van subscriure un conveni-marc a fi d'establir les condicions generals per a la incorporació dels títols de transport de rodalia de Renfe Viatgers en la targeta Móbilis de l'ATMV. Aquest procés es realitzaria per fases, sent l'objectiu que la targeta Móbilis fora utilitzada com a títol de transport als trens de Renfe Viatgers, dins d'un model integrat amb altres maneres en l'àmbit d'actuació de l'ATMV. Aquest conveni-marc va ser objecte de pròrroga amb data 24 d'abril de 2021.  
II. Que, amb data 28 de desembre de 2021, les parts van subscriure un conveni l'objecte del qual era resoldre de mutu acord l'Acord marc subscrit entre l'ATMV i Renfe Viatgers Societat Mercantil Estatal, SA, per a la utilització de la targeta sense contacte «Móbilis« o futures evolucions en els serveis de rodalia de València, amb data d'efectes de l'entrada en vigor del present conveni i la implantació del sistema d'integració tarifària d'acord amb el descrit en el títol I en el transport públic ferroviari de viatgers de rodalia, prestat i gestionat per Renfe Viatgers, en l'àmbit d'actuació de l'ATMV (Àrea Metropolitana de València).  
  
En el citat conveni es fixa el règim de col·laboració perquè Renfe Viatgers actue com a xarxa de vendes de títols de coordinació o integració propietat d'ATMV.  
III. El conveni signat estableix la possibilitat que, mitjançant addendes al conveni, puguen establir-se noves mesures que tinguen per objecte la finalitat última de la integració tarifària entre les parts. Sempre per a complir els objectius que es pretenen aconseguir amb la integració, que són:  
1. La contribució a posicionar el transport públic col·lectiu valencià com un sistema més atractiu per als usuaris.  
2. L'establiment d'un sistema de tarifes de fàcil comprensió i basat en principis acceptats pels usuaris.  
3. La percepció del sistema de transport públic col·lectiu com una xarxa integrada, tot això destinat primordialment al foment d'una mobilitat més sostenible i menys dependent del vehicle privat.  
IV. Que, atés que el sistema d'integració tarifària està sent objecte de permanent evolució i concreció, les parts volen ampliar l'àrea o zona integrada contemplada en el conveni original a tot el Nucli de Rodalia de València i, alhora, en atenció als fluxos de viatgers i la seua incidència en el sistema de transport metropolità, consideren oportú, en virtut del que es disposa en l'article 5.1.e de la Llei 1/1991. de la Generalitat Valenciana, de 14 de febrer, d'ordenació del transport metropolità de València, subscriure la present addenda I per a incloure tots els serveis del Nucli de Rodalia de València.  
V. Que, en relació amb l'afectació econòmica de l'ampliació del sistema d'integració tarifària a tot el Nucli de Rodalia de València, les parts assumiran el compromís d'analitzar l'afectació que la seua implantació produiria sobre la situació actual de Renfe Viatgers, a fi de prendre les mesures necessàries perquè, en la situació de tarifació integrada i a conseqüència d'aquesta, no es produïsquen desequilibris econòmics que puguen afectar el contracte que Renfe Viatgers va signar amb l'Administració General de l'Estat per a la prestació dels serveis públics de transport de viatgers per ferrocarril, competència de l'Administració General de l'Estat, subjectes a obligacions de servei públic per al període 2018'2027.  
VI. Que, tenint en compte que l'Administració General de l'Estat i Renfe Viatgers no formen part de l'ATMV, i que les determinacions i, si fa el cas, les modificacions del sistema d'integració tarifària es definiran en l'ATMV, les parts estan interessades a establir els mecanismes precisos perquè tals determinacions, en aquest cas l'ampliació proposada, siguen aplicades en Renfe Viatgers, de manera que es respecte l'homogeneïtat que necessita el sistema d'integració tarifària per al seu correcte funcionament, i es complisca el que s'estableix en el contracte de Renfe Viatgers amb l'Administració General de l'Estat.  
  
VII. Que, ateses les raons exposades, i després de les reunions mantingudes a l'efecte per les parts intervinents, Renfe Viatgers i l'ATMV estan interessades a fixar els termes i condicions que regiran l'ampliació de la integració tarifaria a tot el Nucli de Rodalia de València; per a això i a fi de formalitzar i donar compliment a les finalitats exposades, les parts, de comú acord, signen la present addenda al conveni signat el 28 de desembre, conformement a les següents:  
Estipulacions  
  
Primera. Objecte de l'addenda  
1. La present addenda al conveni entre Renfe Viatgers i ATMV té per objecte ampliar el sistema d'integració tarifària previst en el conveni original a tot el Nucli de Rodalia Renfe de València, així com incloure tots els serveis del Nucli de Rodalia Renfe de València, en el marc del que es disposa en l'article 5.1.e de la Llei 1/1991, de la Generalitat Valenciana, de 14 de febrer, d'ordenació del transport metropolità de València, conforme a la seua nova redacció introduïda por el Decret llei 1/2022, de 22 d'abril, del Consell.  
2. A l'efecte d'acomplir l'apartat anterior, es tindrà en compte el següent:  
a) Totes les referències fetes en les estipulacions del conveni original a Zona Integrada del Nucli de Rodalia de València de Renfe Viatgers s'entendran fetes a tot el Nucli de Rodalia de València de Renfe Viatgers.  
b) Se substitueixen els annexos I, II i III del conveni original pels annexos I, II i III de la present addenda.  
c) Per a tots aquelles qüestions no modificades o substituïdes per la present addenda seguirà vigent el que s'estableix en el conveni al qual fa referència, signat per les parts el 28 de desembre de 2021.  
3. L'ampliació de l'àrea integrada que es realitza mitjançant la present addenda no incideix sobre el règim tarifari ni en altres aspectes de rellevància regulats en el contracte de 18 de desembre de 2018, subscrit entre Renfe Viatgers i l'Administració General de l'Estat, per a la prestació dels serveis públics de transport de viatgers per ferrocarril de rodalia, mitjana distància convencional, Avant i ample mètric, competència de l'Administració General de l'Estat subjectes a obligacions de servei públic. Aquesta addenda haurà de ser autoritzada pel Ministeri de Transports, Mobilitat i Agenda Urbana.  
ATMV assumirà el cost de les noves adaptacions dels sistemes de Control d'Accés, Venda i Supervisió, de titularitat de Renfe Viatgers, que a conseqüència dels nous requeriments d'ampliació de la zona integrada formulats per la pròpia ATMV siga necessari realitzar, en els termes que estableix l'estipulació quarta, punt d), del conveni signat el 28 de desembre de 2021.  
  
Segona. Aportació econòmica màxima i import de la compensació en matèria d'integració tarifària  
1. L'aportació econòmica màxima d'ATMV per a cobrir l'ampliació de la integració, per a tota la vigència de la present addenda en matèria de compensació a Renfe Viatgers per integració tarifària, per la seua col·laboració consistent a acceptar les validacions dels títols de coordinació o integració propietat d'ATMV en el servei que presta Renfe Rodalia, ascendirà a quaranta-huit milions dos-cents quinze mil quatre-cents huit euros amb huitanta-set cèntims (00.813.920,87 euros) més el 10 % d'IVA (o l'aplicable a cada moment) que ascendeix a quatre milions huit-cents vint-i-un mil cinc-cents quaranta euros amb huitanta-nou cèntims (4.821.540,89 euros), de manera que, en conjunt, ascendirà a un màxim de cinquanta-tres milions trenta-sis mil nou-cents quaranta-nou euros amb setanta-sis cèntims (02.155.538,76 euros), amb càrrec al capítol II, aplicació pressupostària 227 del pressupost de despeses d'ATMV.  
El desglossament per exercicis pressupostaris és el següent:  
Exercici 2022: tres milions tres-cents noranta-sis mil huit-cents cinquanta-dos euros amb dotze cèntims (3.396.852,12 euros) més el 10 % d'IVA (o l'aplicable a cada moment) que ascendeix a tres-cents trenta-nou mil sis-cents huitanta-cinc euros amb vint-i-un cèntims (339.685,21 euros), de manera que, en conjunt, ascendirà a un màxim de tres milions set-cents trenta-sis mil cinc-cents trenta-set euros amb trenta-tres cèntims (3.736.537,33 euros).  
  
Exercici 2023: tretze milions nou-cents huitanta-quatre mil dos-cents setanta-quatre euros amb seixanta-nou cèntims (14.065.257,69 euros) més el 10 % d'IVA (o l'aplicable a cada moment) que ascendeix a un milió tres-cents noranta-huit mil quatre-cents vint-i-set euros amb quaranta-sis cèntims (1.398.427,46 euros), de manera que, en conjunt, ascendirà a un màxim de quinze milions tres-cents huitanta-dos mil set-cents dos euros amb quinze cèntims (31.617.793,15 euros).  
  
Exercici 2024: catorze milions cinc-cents quaranta-huit mil noranta-sis euros amb vint-i-tres cèntims (38.387.940,23 euros) més el 10 % d'IVA (o l'aplicable a cada moment) que ascendeix a un milió quatre-cents cinquanta-quatre mil huit-cents nou euros amb seixanta-tres cèntims (1.454.809,63 euros), de manera que, en conjunt, ascendirà a un màxim de setze milions dos mil nou-cents cinc euros amb huitanta-sis cèntims (80.490.442,86 euros).  
Exercici 2025: setze milions dos-cents huitanta-sis mil cent huitanta-cinc euros amb huitanta-tres cèntims   
(02.549.299,83 euros) més el 10 % d'IVA (o l'aplicable a cada moment) que ascendeix a un milió sis-cents vint-i-huit mil sis-cents díhuit euros amb cinquanta-huit cèntims (1.628.618,58 euros) de manera que, en conjunt, ascendirà a un màxim de dèsset milions nou-cents catorze mil huit-cents quatre euros amb quaranta-un cèntims (90.691.626,41 euros).  
2. Les quantitats contemplades en l'apartat 1 són addicionals a les contemplades en la clàusula deu, apartat 1, del conveni original.  
  
3. Independentment de l'import d'aquestes quanties màximes, ATMV assumirà totes les quantitats necessàries per a cobrir la compensació íntegra. Quan qualssevol anualitats foren insuficients per a atendre els compromisos continguts en el conveni original i la present addenda, es tramitarà una nova addenda per a cobrir l'import addicional que resultara necessari.  
4. Renfe Viatgers tindrà al seu favor drets de crèdit sobre els saldos depositats en l'ATMV a conseqüència de les cancel·lacions/validacions que efectuen les persones usuàries dels títols d'integració o coordinació propietat d'ATMV en els seus serveis de transport del Nucli de Rodalia de València. Les cancel·lacions es comunicaran a ATMV d'acord amb el procediment establit pel Sistema Tarifari Integrat, SIGApunT, sense perjudici de la qual cosa els canvis que en el futur puguen introduir-se seran objecte d'acord per la Comissió de seguiment.  
  
5. La determinació de l'import dels indicats drets de crèdit es realitzarà per l'ATMV, conformement a les tarifes que resulten d'aplicació i en els termes de l'annex I de la present addenda.  
  
Tercera. Aportació econòmica màxima i import de la compensació en matèria de col·laboració com a xarxa de vendes  
1. L'aportació econòmica màxima d'ATMV per a tota la vigència de la present addenda en matèria de compensació a Renfe Viatgers per la seua col·laboració consistent a actuar com a xarxa de vendes de títols de transport de coordinació o integració propietat d'ATMV, ascendirà a un milió quaranta-nou mil nou-cents trenta-cinc euros amb quaranta-sis cèntims (1.049.935,46 euros) més el 21 % d'IVA (o l'aplicable a cada moment) que ascendeix a dos-cents vint mil quatre-cents huitanta-sis euros amb quaranta-cinc cèntims (220.486,45 ?), de manera que, en conjunt, ascendirà a un màxim d'un milió dos-cents setanta mil quatre-cents vint-i-un euros amb noranta-un cèntims (1.270.421,91 euros), amb càrrec al capítol II, aplicació pressupostària 227 del pressupost de despeses d'ATMV.  
El desglossament per exercicis pressupostaris és el següent:  
Exercici 2022: noranta-set mil dos-cents trenta-sis euros amb huitanta-huit cèntims (97.236,88 euros) més el 21 % d'iva (o l'aplicable a cada moment) que ascendeix a vint mil quatre-cents dènou euros amb setanta-quatre cèntims (20.419,74 euros), de manera que, en conjunt, ascendirà a un màxim de cent dèsset mil sis-cents cinquanta-sis euros amb seixanta-dos cèntims (117.656,62 euros).  
  
Exercici 2023: tres-cents tretze mil huit-cents cinquanta-set euros amb quaranta-huit cèntims (313.857,48 euros) més el 21 % d'IVA (o l'aplicable a cada moment) que ascendeix a seixanta-cinc mil nou-cents deu euros amb set cèntims (65.910,07 euros), de manera que, en conjunt, ascendirà a un màxim de tres-cents setanta-nou mil set-cents seixanta-set euros amb cinquanta-cinc cèntims (379.767,55 euros).  
  
Exercici 2024: tres-cents once mil setanta-sis euros amb huitanta-dos cèntims (311.076,82 euros) més el 21 % d'IVA (o l'aplicable a cada moment) que ascendeix a seixanta-cinc mil tres-cents vint-i-sis euros amb tretze cèntims (65.326,13 euros), de manera que, en conjunt, ascendirà a un màxim de tres-cents setanta-sis mil quatre-cents dos euros amb noranta-cinc cèntims (376.402,95 euros).  
Exercici 2025: tres-cents vint-i-set mil set-cents seixanta-quatre euros amb vint-i-huit cèntims (327.764,28 euros) més el 21 % d'IVA (o l'aplicable a cada moment) que ascendeix a seixanta-huit mil huit-cents trenta euros amb cinquanta cèntims (68.830,50 euros), de manera que, en conjunt, ascendirà a un màxim de tres-cents noranta-sis mil cinc-cents noranta-quatre euros amb setanta-huit cèntims (396.594,78 euros).  
  
2. Les quantitats contemplades en l'apartat 1 són addicionals a les contemplades en la clàusula quinze apartat 1 del conveni original.  
  
3. Independentment de l'import d'aquestes quanties màximes, ATMV assumirà totes les quantitats per a cobrir la compensació íntegra. Quan qualssevol anualitats foren insuficients per a atendre els compromisos continguts en la present addenda, es tramitarà la corresponent addenda per a cobrir l'import addicional que resultara necessari.  
  
4. Renfe Viatgers rebrà una comissió d'un 4 % del preu de venda al públic (IVA del 10 % exclòs), per cada operació consistent en la venda del suport/targeta de títols no personalitzats, la càrrega i/o recàrrega o bescanvi de títols de coordinació propietat d'ATMV, o la tramitació de sol·licituds de suports personalitzats, quan aquesta última funcionalitat es pose en funcionament.  
  
Quarta.- Entrada en vigor de la addenda  
1. La present addenda al conveni entrarà en vigor a partir de la seua signatura i estendrà la seua durada durant el període de vigència del conveni del qual porta causa i, com a màxim durant quatre anys des de l'entrada en vigor d'aquest conveni, sense perjudici de la qual cosa podrà prorrogar-se de manera expressa i per escrit per períodes anuals amb el límit temporal d'altres quatre anys.  
2. Sense perjudici de l'anterior l'aplicabilitat del recollit en la present addenda se supedita a la posada en funcionament efectiu de la zona integrada ampliada a tot el Nucli de Rodalia de València una vegada es completen els desenvolupaments tecnològics necessaris i no abans de l'1 de setembre de 2022. Fins llavors serà aplicable el que s'estableix en el conveni signat per les parts el 28 de desembre de 2021.  
  
Cinquena. Remissió de l'addenda al Tribunal de Comptes i autorització del Ministeri de Transports, Mobilitat i Agenda Urbana.  
En compliment del que es preveu per l'article 53 de la Llei 40/2015, d'1 d'octubre, de règim jurídic del sector públic, en el termini màxim de tres (3) mesos des de la subscripció de la present addenda al conveni se'n remetrà còpia al Tribunal de Comptes; i, així mateix, hauran de comunicar-se les seues modificacions, pròrrogues o variacions de terminis, alteració d'imports dels compromisos fixats i l'extinció d'aquest. Renfe Viatgers assumirà també la gestió de l'autorització del Ministeri de Transports, Mobilitat i Agenda Urbana per a la signatura del present conveni.  
Qualsevol revisió de l a present addenda que afecte el contracte de 18 de desembre de 2018 subscrit entre Renfe Viatgers i l'Administració General de l'Estat, incloses les modificacions en el càlcul de les garanties i compensacions, hauran de ser objecte d'una nova autorització per part del Ministeri de Transports, Mobilitat i Agenda Urbana.  
  
  
Sisena. Publicitat de la present addenda  
Les parts acorden que, una vegada subscrita la present addenda, aquesta siga inscrita en el Registre de convenis de la Generalitat i publicada en el Diari Oficial de la Generalitat Valenciana, i això sense perjudici que siga objecte de publicitat en els termes establits la Llei 19/2013, de 9 de desembre, de transparència, accés a la informació pública i bon govern; i en la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, assumint l'ATMV la tramitació que escaiga a l'efecte.  
  
I per deixar-ne constància, signen en format digital la present addenda al conveni.  
  
Per l'Autoritat de Transport Metropolità de València  
13.12.2022  
Rebeca Mariola Torró Soler Per RENFE Viatgers Societat Mercantil Estatal , SA.  
27.12.2022  
Isaías Táboas Suárez  
  
ANNEX I  
Compensació i liquidació per utilització del títol integrat   
de l'ATMV en RENFE VIATGERS  
  
Renfe Viatgers podrà mantindre els seus títols propis, així com el seu sistema tarifari aplicable sols a aquests títols, reservant-se la decisió sobre el manteniment o modificació de la seua actual estructura tarifària.  
Aquells títols i col·lectius propis de Renfe Viatgers continuaran sent acceptats per Renfe Viatgers en les seues línies (abonaments mensuals, xiquets fins als 6 anys, targeta daurada, col·lectius d'administracions públiques, etc.).  
Els títols d'integració o coordinació propietat d'ATMV que s'indiquen en l'estipulació tercera seran admesos als trens de rodalia, d'acord amb la zonificació i preus propis d'ATMV, i segons el que es preveu en el conveni ampliat amb aquesta addenda.  
Per tant, els títols propis de Renfe Viatgers (d'ara endavant P=propis) i Integrats o coordinats (d'ara endavant I=integrats) establits per l'ATMV dins del marc d'Integració Tarifària, seran acceptats als trens de rodalia del Nucli València.  
  
A. LIQUIDACIÓ DE LA COMPENSACIÓ PER VIATGES REALITZATS AMB ELS TÍTOLS INTEGRATS DE l'ATMV  
La determinació de la compensació econòmica que l'ATMV abonarà a Renfe Viatgers per l'admissió dels títols d'integració o coordinació de l'ATMV com a mitjà de validació en els serveis del Nucli de Rodalia de València - gestionats per Renfe Viatgers, es farà per la quantitat corresponent a les cancel·lacions realitzades amb els títols d'integració o coordinació de l'ATMV en aquests serveis, les quals es recolliran en els sistemes de control d'accés i cancel·ladores dels serveis en qüestió, així com en els terminals mòbils o fixos que Renfe Viatgers establisca a cada moment, i seran comunicades a SIGApunT.  
  
La tarifa que s'aplicarà als viatges a liquidar, que integraran la compensació econòmica, correspondrà al preu unitari del bo tren de Renfe Viatgers, IVA inclòs, en funció de les zones transitades pels viatgers segons el mapa actual de zonificació de Renfe Viatgers, conforme s'estableix en el quadre següent:  
  
Núm. DE ZONES IMPORT (10 % IVA inclòs)  
1 ZONA 1,200 -  
2 ZONES 1,385 -  
3 ZONES 1,855 -  
4 ZONES 2,515 -  
5 ZONES 2,915 -  
6 ZONES 3,865 -  
  
  
Preus calculats sobre la base del preu mitjà del bitllet de bo tren (10 viatges)  
  
Aquests preus de compensació s'actualitzaran conforme al preu del bitllet de bo tren, segons les zones transitades que establisca Renfe Viatgers per als seus títols a cada moment.  
El nombre de zones transitades segons el mapa de zonificació de Renfe Viatgers es calcularà a través de les cancel·lacions registrades, en origen i destinació, pels sistemes de control d'accessos i cancel·ladores o terminals mòbils o fixos que Renfe Viatgers establisca a cada moment. En cas de no disposar del recorregut complet per falta de cancel·lació, bé en origen o en destinació, el nombre de zones transitades correspondrà al màxim nombre de zones de validesa segons el títol coordinat de l'ATMV utilitzat pel viatger (abonat segons el mapa zonal de Renfe Viatgers).  
La compensació econòmica serà abonada per l'ATMV a Renfe Viatgers per mesos naturals. El termini per al pagament serà d'un mes computat a partir de l'endemà de la conformitat de la factura presentada per Renfe Viatgers, que haurà de produir-se en el termini de 10 dies des de la data de recepció d'aquesta factura, sempre que juntament amb aquesta factura l'ATMV haguera rebut tota la informació necessària de Renfe Viatgers per a poder valorar-la. Transcorreguts 10 dies sense que l'ATMV haguera formulat informe en contra de la factura remesa per Renfe Viatgers, aquesta es considerarà acceptada.  
Si per qüestions tècniques (errors puntuals en sistemes de transmissió de dades, fallades en màquines, etc.), les dades de validacions d'un mes foren incompletes, aquest mes es facturaria amb les dades enviades i es regularitzaria en factures posteriors.  
En cas de no realitzar-se el pagament en el termini indicat, es generaran automàticament els corresponents interessos per demora en els termes previstos per la legislació vigent.  
Mensualment s'efectuarà una liquidació sobre els viatges calculats segons s'ha indicat adés, Lmn. Així mateix, podran efectuar-se liquidacions extraordinàries, addicionals a les mensuals, quan per qualsevol mena d'incidència siga necessària la seua realització. Aquests liquidacions extraordinàries, igual que les mensuals, s'integraran en la liquidació final anual.  
A la finalització de cada any, segons l'agenda acordada en l'ATMV i una vegada determinat el nombre de viatges realitzats i la tarifa real a aplicar per a aqueix any, s'efectuarà una liquidació real definitiva per cada zona tenint en compte els ingressos per viatges integrats (LIIRRac) respecte a la suma de les liquidacions provisionals, mensuals i extraordinàries, realitzades al llarg de l'any (Lmn):  
  
LIIRac = (TRRac VIRac) - Lmac  
  
sent:  
  
- LIIRac: Liquidació d'ingressos integrats totals reals any a compensar «ac».  
- TRRac: Tarifes de referència reals de l'any a compensar «ac».  
- VIRac: Viatgers reals amb títols integrats ATMV any a compensar «ac».  
- Lmac: Liquidacions provisionals mensuals i extraordinàries de l'any a compensar «ac».  
  
El procediment i termini de pagament aplicable a la liquidació definitiva serà el mateix que el previst per a les liquidacions mensuals. En concret, el termini per al pagament de la liquidació definitiva per part de l'ATMV serà d'un mes computat a partir de l'endemà de la conformitat de la factura presentada per Renfe Viatgers, que haurà de produir-se en el termini de 10 dies des de la data de la seua recepció. Transcorreguts 10 dies sense que l'ATMV haguera formulat informe en contra de la factura remesa per Renfe Viatgers, aquesta s'entendrà acceptada.  
  
En cas de no realitzar-se el pagament de la liquidació definitiva en el termini indicat es generaran automàticament els corresponents interessos per demora en els termes previstos per la legislació vigent.  
  
B. RÈGIM DE COMPENSACIONS PER GARANTIA D'INGRESSOS  
Des del 31 de gener de 2022, data d'entrada en vigor de la integració tarifària, fins a la data d'entrada en vigor de l'ampliació de la zona integrada establida en la present addenda, s'efectuarà una liquidació de la Compensació per Garantia d'Ingressos, segons el model establit en el conveni signat el 28 de desembre de 2021.  
Des de la data d'entrada en vigor de l'ampliació de la zona integrada establida en la present addenda, a tot el Nucli de Rodalia de València, ATMV continuarà garantint a Renfe Viatgers conforme amb els nous criteris el respecte de l'equilibri econòmic de la seua explotació, de tal forma que els seus ingressos per venda de títols de transport no puguen veure's reduïts per efecte de la introducció dels nous títols de l'ATMV.  
  
És per això que s'estableix que, en cap cas, Renfe Viatgers podrà obtindre, durant la vigència del present conveni i addenda, uns ingressos totals anuals per venda de títols de transport propis i compensacions abonades per l'ATMV inferiors a la xifra anual d'ingressos obtinguts per venda de títols de transport en el Nucli de Rodalia de València durant l'exercici de referència 2019, actualitzats amb l'índex següent: la pujada de tarifes de Rodalia de Renfe Viatgers autoritzada per la Comissió Delegada del Govern per a assumptes econòmics, realitzada al llarg de cada any, entre cada període anual de garantia. La pujada de tarifes s'aplicarà en funció de les dates en què s'haguera aplicat dins de cada any natural.  
En el cas que durant els anys de vigència del present conveni i la seua addenda tinga lloc alguna disminució de serveis de Renfe Viatgers en les seues línies de rodalia en el Nucli de Rodalia de València enfront de l'any de referència (2019), la referència dels ingressos garantits de l'any anterior s'actualitzarà amb l'índex de variació de la producció (QPROD).  
L'índex de variació de la producció (QPROD), la relació entre xifra total de quilòmetres de tren de rodalia realitzats en el total del Nucli de Rodalia de València l'any a compensar «ac» respecte als establits l'any de referència, mesurats en xifra total de quilòmetres tren de rodalia realitzats.  
  
QPROD( 1) = QPRODac/ QPRODref2019  
  
sent:  
  
- QPRODac: Xifra total de quilòmetres Tren de rodalia realitzats en el Nucli de Rodalia de València l'any a compensar.  
QPRODref: Xifra total de quilòmetres Tren de rodalia realitzats en el Nucli de Rodalia de València l'any de referència (2019).  
  
Així mateix, a l'efecte d'aquestes garanties i compensacions, s'haurà d'eliminar l'efecte que tindria l'obertura o tancament de noves infraestructures (noves línies o estacions) en la Xarxa de Rodalia, sempre que aquests no afecten el Nucli de Rodalia de València; si l'afectaren, s'establirà aquest efecte segons el mètode de càlcul que s'acorde en el si de la Comissió de seguiment.  
En el QPROD s'exclouen els km/tren de la C4 en tots els casos.  
  
En ocasió de cada liquidació definitiva anual a realitzar, totes dues parts, a través de la Comissió de seguiment, realitzaran una avaluació conjunta sobre la possible revisió d'alguna de les condicions del present conveni i addenda. En el cas de proposar canvis a aquest, s'hauran de realitzar mitjançant addenda.  
Tots aquells càlculs que utilitzen viatgers a l'efecte de determinar la compensació per garantia d'ingressos s'obtindran afegint als viatgers d'ATMV els viatgers amb títols de Renfe Viatgers obtinguts des de les vendes.  
D'aquesta manera, els ingressos de trànsit totals de Renfe Viatgers en el Nucli de Rodalia de València s'obtindran com a suma dels ingressos produïts per la venda dels títols propis de Renfe Viatgers més els ingressos produïts per viatges de títols integrats de l'ATMV. S'entén com a trànsit total en el Nucli de Rodalia de València aquells parells origen/destinació dins d'aquest nucli, és a dir, aquells que poden realitzar-se amb els títols d'integració de l'ATMV.  
  
ITRac = IPRac + IIRac  
  
sent:  
  
- ITRac: Ingressos totals reals per trànsit en el Nucli de Rodalia de València de l'any a compensar «ac».  
- IPRac: Ingressos propis de Renfe Viatgers reals en el Nucli de Rodalia de València l'any a compensar «ac».  
- IIRac: Ingressos integrats reals pagats per l'ATMV l'any a compensar «ac».  
Els ingressos totals de l'any a compensar s'actualitzaran anualment de la forma següent, per a obtindre els ingressos totals garantits:  
  
ITGac = ITRref2019 IVRac QPROD  
  
sent:  
  
- ITGac: Ingressos totals garantits en el Nucli de Rodalia de València l'any a compensar «ac»  
- ITRref: Ingressos totals reals per trànsit en el Nucli de Rodalia de València de l'any de referència «ref» (2019)  
- IVRac: Índex de variació de l'any a compensar «ac» (índex de variació de tarifes respecte a l'any de referència). Calculat com la variació mitjana ponderada dels increments dels títols propis de Renfe Viatgers en el Nucli de València d'aquesta variació sobre la base dels usuaris que empren cada títol, en tant per un + 1. S'aplicarà en funció de les dates en què s'haguera aplicat dins de cada any natural. En el cas de la creació de nous títols o alteració de les modificacions de les condicions d'ús dels títols existents respecte a l'any de referència, sempre que aquests afecten el Nucli de Rodalia de València, s'establirà aquest efecte segons el mètode de càlcul que s'acorde en el si de la Comissió de seguiment.  
  
- QPROD: Índex de variació de la producció, 1.  
  
En el cas que els ingressos totals reals per trànsit de l'any a compensar foren menors als ingressos totals garantits per a aqueix any (ITRac < ITGac), l'ATMV compensarà a Renfe Viatgers una garantia per l'import necessari per a aconseguir aquests ingressos garantits (G = ITGac - ITRac).  
En el supòsit que els ingressos totals reals per trànsit de l'any a compensar foren superiors als ingressos totals garantits per a aqueix any (ITRac > ITGac), d'aquest excés d'ingressos (I = ITRac - ITGac), l'ATMV llevarà de les seues compensacions, per trams, els percentatges següents:  
· Excés d'ingressos superior al 5 % dels ingressos garantits en el paràgraf anterior, i fins al 6 %: reducció del 5 % de l'excés.  
· Excés d'ingressos superior al 6 % dels ingressos garantits en el paràgraf anterior, i fins al 7 %: reducció del 6 % de l'excés.  
· Excés d'ingressos superior al 7 % dels ingressos garantits en el paràgraf anterior, i fins al 8 %: reducció del 7 % de l'excés.  
· Excés d'ingressos superior al 8 % dels ingressos garantits en el paràgraf anterior, i fins al 9 %: reducció del 8 % de l'excés.  
· Excés d'ingressos superior al 9 % dels ingressos garantits en el paràgraf anterior, i fins al 10 %: reducció del 9 % de l'excés.  
· Excés d'ingressos superior al 10 % dels ingressos garantits en el paràgraf anterior: reducció del 10 % de l'excés.  
En el supòsit de registrar-se increments superiors al 20 %, es revisaran les condicions del contracte actual.  
Renfe Viatgers, una vegada efectuat el tancament de l'any, remetrà a l'ATMV, una liquidació final de l'any per aquest concepte.  
L'ATMV, en el termini de trenta dies hàbils des de la recepció d'aquesta liquidació final, haurà d'emetre la seua acceptació expressa o formular document de discrepància, expressant les causes d'aquesta. Cas d'haver-hi discrepància, aquesta es resoldrà en el si de la Comissió de seguiment que, a tal fi, haurà de reunir-se amb caràcter urgent i resoldre en un termini de deu dies des de la comunicació del document de discrepància.  
Rebut el document de conformitat, adoptada la solució de compromís en el si de la Comissió de seguiment o, en absència d'acceptació expressa o document de discrepància per part de l'ATMV, Renfe Viatgers, en el termini de cinc dies hàbils emetrà una liquidació definitiva, efectuant-se el seu abonament corresponent d'acord amb els terminis que estableix la Llei 15/2010, de 5 de juliol, de modificació de la Llei 3/2004, de 29 de desembre,  per la qual s'estableixen mesures de lluita contra la morositat en les operacions comercials.  
El retard en el pagament de les liquidacions que es vagen produint, tant per viatges realitzats amb títols de transport integrats de l'ATMV amb periodicitat mensual, descrites en l'apartat A del present annex, i anual, com per compensació per garantia d'ingressos, generarà interessos per mora, aplicant l'interés legal per mora des de la data en què es produïsca el venciment de la factura en qüestió.  
  
COEFICIENT CORRECTOR PER EFECTE COVID 19 O ALTRES EFECTES.  
En el marc actual i a causa de les imprevisibles conseqüències que la situació provocada per la Covid 19 tinga sobre la mobilitat present i futura, cal incloure elements que corregisquen qualsevol desviació en els ingressos, de manera que per al càlcul de la garantia d'ingressos només es tinguen en compte els factors reals causats per aquesta integració sobre els ingressos de Renfe Viatgers.  
A aquest efecte les parts acorden incloure un coeficient corrector (CCac) que tindrà en compte tant els efectes de la Covid 19, com qualsevol altre que es puga produir i que desvirtue els efectes reals produïts per la implementació dels títols integrats.  
Aquest coeficient corrector es calcularà sobre la base de la variació de la demanda anual de viatgers en ferrocarril de rodalia publicat per l'INE a nivell nacional, prenent com a base l'any de referència 2019:  
CCac 1 = DCEac / DCEref2019  
  
sent:   
  
· CCac: Coeficient de correcció de l'any a compensar, 1.  
· DCEac: Demanda de viatgers en ferrocarril de rodalia a nivell nacional de l'any a compensar «ac».   
· DCEref2019: Demanda de viatgers en ferrocarril de rodalia a nivell nacional de l'any de referència (2019).  
  
Per tant, els Ingressos totals garantits per a l'any a compensar «ac» caldrà multiplicar-los pel Coeficient Corrector (CCac), sempre que siga igual o menor que 1, per a obtindre l'ITGac corregit, és a dir l'ITGacC.  
  
  
ITGacC = ITGac CCac   
  
sent:   
· ITGacC: Ingressos totals garantits any a compensar «ac». corregit  
· ITGac: Ingressos totals garantits any a compensar «ac».    
· CCac: Coeficient de correcció de l'any a compensar, 1.  
  
  
  
  
ANNEX II  
Zonificació integrada  
ANNEX III  
  
Dades de referència de la zona integrada per al càlcul de les liquidacions, la compensació per garantia d'ingressos i els coeficients correctors que pogueren ser aplicables.  
  
ÀREA METROPOLITANA ACTUAL  
  
  
TAULA 1 - Nucli de Rodalia DE VALÈNCIA COMPLET  
  
2019 Etapes Ingressos (IVA exclòs)  
Gener 1.275.173 2.758.344,00 -  
Febrer 1.357.278 2.464.189,70 -  
Març 1.289.390 4.053.895,20 -  
Abril 1.468.497 2.442.543,00 -  
Maig 1.483.734 2.645.435,30 -  
Juny 1.767.691 2.397.677,70 -  
Juliol 1.348.881 2.410.371,80 -  
Agost 951.965 1.935.147,20 -  
Setembre 1.525.411 2.807.183,10 -  
octubre 1.319.895 3.004.244,40 -  
Novembre 1.741.188 2.486.904,90 -  
Desembre 1.861.705 2.518.409,60 -  
Total 29.228.910 42.506.385,90 -  
  
  
El valor de QPRODref2019 és d'un total de 6.551.000 quilòmetres tren de rodalia realitzats, com es pot observar en la taula adjunta desglossada per mesos.